cyanic-selkie/wikianc huggingface dataset:
Β΄ κατηγορία πετοσφαίρισης γυναικών Κύπρου 2016-17
Αλλαγές σε σχέση με την περίοδο 2015-16
Στο πρωτάθλημα συμμετείχε ο Άρης Πολεμίου ο οποίος είχε υποβιβαστεί από την Α΄ κατηγορία 2015-16.
Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.
Βαθμολογία
Η τελική βαθμολογία ήταν:
Πηγή : Βαθμολογία 2016-17
Αποτελέσματα
Ο πίνακας που ακολουθεί παρουσιάζει τα αποτελέσματα του πρωταθλήματος.
Πηγή : Αποτελέσματα 2016-17
Πηγές
Κατηγορία:Β΄ κατηγορία πετοσφαίρισης γυναικών Κύπρου Κατηγορία:Πετοσφαίριση το 2016 Κατηγορία:Πετοσφαίριση το 2017
Σάλβα Κιίρ Μαγιαρντίτ
Ο Σάλβα Κιίρ Μαγιαρντίτ (Salva Kiir Mayardit, 1951-) είναι ο πρώτος Πρόεδρος της ανεξάρτητης Δημοκρατίας του Νότιου Σουδάν.
Καριέρα
Ανήκει στη φυλή των Ντίνκα, παρότι είναι από διαφορετική φατρία σε σύγκριση με τον πρώην πρόεδρο του Νοτιότερου Σουδάν Τζον Γκαράνγκ. Στα τέλη της δεκαετίας του 1960, ο Κιίρ έγινε μέλος των Ανιάνια στον πρώτο εμφύλιο πόλεμο του Σουδάν. Ως την υπογραφή συμφωνίας το 1972 στην Αντίς Αμπέμπα, ήταν χαμηλόβαθμος αξιωματικός του στρατού. Το 1983 όταν ο Γκαράνγκ προσχώρησε στους στασιαστές του στρατού, αντί να τους καταστείλει όπως ήταν η αποστολή του, ο Κιίρ και άλλοι ηγέτες του Νότου έγιναν μέλη του Κινήματος Απελευθέρωσης του Λαού του Σουδάν (SPLM) κατά τον δεύτερο εμφύλιο πόλεμο του Σουδάν. Ο Γκαράνγκ είχε ελάχιστη στρατιωτική πείρα και βασιζόταν στους βετεράνους των Ανιάνια, στους οποίους ανήκε και ο Κιίρ, με σκοπό να διεξαγάγουν μάχες στο έδαφος. Εν τέλει ο Κιίρ ανήλθε στην υψηλότερη βαθμίδα και έγινε αρχηγός της στρατιωτικής πτέρυγας του SPLA.
Αμφιλεγόμενα σχόλια
Ο πολιτικός δεν αποχωρίζεται σχεδόν ποτέ το καουμπόικου τύπου καπέλο του. Σε δηλώσεις του προς τον ραδιοφωνικό σταθμό Radio Netherlands Worldwide ο Μαγιαρντίτ δήλωσε ότι η ομοφυλοφιλία δεν είναι εντός του "χαρακτήρα" του λαού του Νότιου Σουδάν. Αναφέρθηκε στο φαινόμενο ως κάτι για το οποίο δεν μιλά ο κόσμος ιδιαίτερα στο Νότιο Σουδάν και κάτι που καταδικάζεται και δεν θα αφήσουν οποιονδήποτε να το εισάγει ή να το εξάγει στο Σουδάν. Για τον Κιίρ, η ομοφυλοφιλία είναι "διανοητική ασθένεια" και την συνδέει με τον αμοραλισμό της Δύσης.
Αντιπρόεδρος
Το 2004 σημειώθηκε απόπειρα να απομακρυνθεί ο Κιίρ από την αρχηγία του στρατού του SPLA και λίγο έλειψε να διαιρεθεί η οργάνωση. Έπειτα από την υπογραφή ειρηνευτικής συμφωνίας, με βάση την οποία τερματίστηκε ο πόλεμος τον Ιανουάριο του 2005, διορίστηκε αντιπρόεδρος του Νοτιότερου Σουδάν. Ύστερα από το θάνατο του Γκαράνγκ σε δυστύχημα με ελικόπτερο στις 30 Ιουλίου 2005, ο Μαγιαρντίτ ανέλαβε πρώτος αντιπρόεδρος του Σουδάν και πρόεδρος του Νοτιότερου Σουδάν (Southern Sudan). Είναι δημοφιλής στις τάξεις της στρατιωτικής πτέρυγας του SPLM για τις νίκες του στο πεδίο της μάχης και για την ασαφή στάση του πριν την απόσχιση του Νότιου Σουδάν.
Τα σχόλια του Κιίρ τον Οκτώβριο του 2009 για το επικείμενο δημοψήφισμα με θέμα την ανεξαρτησία ήταν ότι το τελευταίο θα αποτελούσε επιλογή του "να είναι κάποιος πολίτης δεύτερης κατηγορίας μέσα στην ίδια του τη χώρα " ή "να είναι ελεύθερος εντός ενός ανεξάρτητου κράτους". Τον Ιανουάριο του 2010 έγινε γνωστό ότι ο Μαγιαρντίτ δεν θα λάμβανε μέρος στις προεδρικές εκλογές στο Σουδάν, αλλά θα εστίαζε στην επανεκλογή του στην προεδρία του Νοτιότερου Σουδάν. Αυτό ερμηνεύτηκε ως αποδοχή της λύσης της απόσχισης και της ανεξαρτησίας από την οργάνωση SPLM και μάλιστα σε προτεραιότητα.
Εκλογές 2010 και ανεξαρτησία 2011
Στις γενικές εκλογές στο Σουδάν το 2010 ο Κιίρ επανεξελέγη με ποσοστό 93% των ψήφων. Υποστηρικτές της δημοκρατίας επέκριναν την διαδικασία των εκλογών σε όλο το Σουδάν, όπως επίσης και οι διεθνείς παρατηρητές. Η σαρωτική επανεκλογή του Μαγιαρντίτ ερμηνεύτηκε ως το "πρώτο βήμα" για την απόσχιση. Έπειτα από την επανεκλογή του, ο Ομάρ αλ-Μπασίρ επαναδιόρισε τον Κιίρ στο αξίωμα του πρώτου αντιπροέδρου του Σουδάν, σύμφωνα με το προσωρινό Σύνταγμα.
Τον Ιανουάριο του 2011 διεξήχθη δημοψήφισμα, όπου οι πολίτες σε ποσοστό σχεδόν 99% ψήφισαν υπέρ της απόσχισης από τον Βορρά και της ανεξαρτησίας.
Συνακόλουθα, στις 9 Ιουλίου 2011 το Νότιο Σουδάν αποσπάστηκε από το Σουδάν και έγινε ανεξάρτητο κράτος. Πρώτος πρόεδρος του νεοσύστατου κράτους ορκίστηκε ο Μαγιαρντίτ, ο οποίος ανακοίνωσε την χορήγηση αμνηστίας σε όλες τις ένοπλες οργανώσεις.
Στις 23 Ιουλίου 2013 ο Μαγιαρντίτ απέλυσε το σύνολο των μελών της κυβέρνησής του, μαζί με τον αντιπρόεδρο Ρίεκ Μακάρ.
Απόπειρα πραξικοπήματος 2013 και εμφύλιος πόλεμος
Στις 15 Δεκεμβρίου 2013 εκδηλώθηκε αποτυχημένη απόπειρα πραξικοπήματος με στόχο την ανατροπή του Μαγιαρντίτ. Ο πρώην αντιπρόεδρος Μακάρ θεωρήθηκε ως ύποπτος και υποκινητής του. Ο Μακάρ αρνήθηκε ότι είχε σχέση με το πραξικόπημα, για το οποίο συνελήφθη στις 17 Δεκεμβρίου ο πρώην υπουργός Οικονομικών, Κόστι Μανίμπε. Έπειτα από την απόπειρα πραξικοπήματος ακολούθησαν μάχες, με αποτέλεσμα να σκοτωθούν μόνο τις πρώτες ημέρες, περισσότερα από 400 με 500 άτομα. Τον Μάιο του 2014 υπογράφτηκε ειρηνευτική συμφωνία στην Αντίς Αμπέμπα για άμεση κατάπαυση του πυρός και σχηματισμό μεταβατικής κυβέρνησης, προτού θεσπιστεί ένα νέο σύνταγμα και διεξαχθούν νέες εκλογές. Οι συγκρούσεις αναζωπυρώθηκαν μέσα στο 2014 και στις αρχές του 2015 διεξήχθησαν ειρηνευτικές συνομιλίες ανάμεσα στον Κίιρ Μαγιαρντίτ και τον Μακάρ. Οι δύο άνδρες υπέγραψαν μια νέα ειρηνευτική συμφωνία για κατάπαυση του πυρός και θεσμοθέτηση δεύτερης θέσης αντιπροέδρου στις 2 Φεβρουαρίου 2015.
2018
Στις 12 Ιουλίου 2018 με απόφαση του Κοινοβουλίου, παρατάθηκε η θητεία του προέδρου Κίιρ για άλλα 3 έτη.
Εξωτερικοί σύνδεσμοι
Κατηγορία:Ηγέτες εν ενεργεία Κατηγορία:Νότιο Σουδάν Κατηγορία:Πρόεδροι του Νότιου Σουδάν
Σούζαν Γουτσίτσκι
Η Σούζαν Νταϊάν Γουτσίτσκι (αγγλικά: Susan Diane Wojcicki· γεννημένη στις 5 Ιουλίου 1968) είναι Πολωνοαμερικανίδα πρώην διευθύνουσα σύμβουλος του YouTube. Ασχολείται με τον κλάδο της τεχνολογίας για πάνω από 20 χρόνια.
Η Γουτσίτσκι συμμετείχε στην ίδρυση της Google και έγινε η πρώτη διευθύντρια μάρκετινγκ της Google το 1999. Αργότερα ηγήθηκε της διαδικτυακής διαφημιστικής επιχείρησης της εταιρείας και τέθηκε επικεφαλής της αρχικής υπηρεσίας βίντεο της Google. Αφού παρατήρησε την επιτυχία του YouTube, η Γουτσίτσκι πρότεινε την εξαγορά του YouTube από την Google το 2006. Υπηρέτησε ως Διευθύνουσα Σύμβουλος του YouTube από το 2014 έως το 2023.
Παραπομπές
Κατηγορία:YouTube
Βάνα Ραμπότα
Πρώτα Χρόνια
Γεννήθηκε και μεγάλωσε στη Θεσσαλονίκη. Από μικρή ηλικία ασχολήθηκε με τον αθλητισμό και συγκεκριμένα με την ενόργανη γυμναστική. Σε επίπεδο πρωταθλητισμού έχει αγωνιστεί με τον Πανιώνιο. Μετά την αθλητική της πορεία αποφάσισε να ασχοληθεί με την υποκριτική κάνοντας ανάλογες σπουδές.
Από το 2014 είναι ζευγάρι με τον επίσης ηθοποιό Βασίλης Κούκουρας
Τηλεόραση
Έκανε την πρώτη της τηλεοπτική εμφάνιση το 1993 σε μία ιστορία της σειράς "Ανατομία ενός εγκλήματος". Ακολούθησε η συμμετοχή της σε ένα επεισόδιο της σειράς "Τολμηρές Ιστορίες". Τη σεζόν 1994-1995 έλαβε μέρος στο βασικό καστ της δραματικής σειράς "Η οργή των θεών" Μαγική νύχτα παίζοντας μαζί με τους Θάνος Λειβαδίτη, Νίκο Γαλανό, Κατερίνα Διδασκάλου και άλλους ηθοποιούς. Τη σεζόν 2000-2001 είχε πρωταγωνιστικούς ρόλους σε δύο σειρές. Αρχικά έπαιξε μαζί με τον Σταμάτη Γαρδέλη και την Γεωργία Αποστόλου στην κωμική σειρά "Πες το ψέματα" ενώ την ίδια περίοδο συμμετείχε και στην αισθηματική κομεντί "Ποτέ δεν είναι αργά". Τη σεζόν 2003-2004 πρωταγωνίστησε μαζί με τις Άννα-Μαρία Παπαχαραλάμπους, Ντορέττα Παπαδημητρίου και Αννίτα Κούλη στην κωμική σειρά του Νίκου Περράκη "Σχεδόν Ποτέ", που προβλήθηκε από την ΝΕΤ. Την περίοδο 2004-2005 έλαβε μέρος στο καστ της κωμικής σειράς "Babalou" ενώ έκανε guest εμφανίσεις στον πρώτο κύκλο της νεανικής σειράς "Singles".
Έγινε ευρύτερα γνωστή το 2005 στο ρόλο της Ειρήνη Καραμπέτη στην κωμική σειρά "Πενήντα Πενήντα". Εκεί συμπρωταγωνίστησε μαζί με τους Πέτρο Φιλιππίδη, Παύλο Χαϊκάλη, Σάκη Μπουλά, Άβα Γαλανοπούλου και Μαρία Ανδρούτσου με τη σειρά να σημειώνει μεγάλη επιτυχία. Μετά την ολοκλήρωση των δύο πρώτων κύκλων της σειράς ακολούθησε μία τηλεταινία το 2010 και ο 3ος κύκλος της σειράς τη σεζόν 2010-2011. Το 2007 συμμετείχε σε μία ιστορία της σειράς "Το Κόκκινο Δωμάτιο" ενώ τη σεζόν 2007-2008 πρωταγωνίστησε μαζί με τον Πάνο Μιχαλόπουλο στην οικογενειακή κωμωδία "Super Μπαμπάς". Από το 2008 μέχρι το 2010 πρωταγωνίστησε στην κωμική σειρά LAPD που αποτελείται από δύο κύκλους επεισοδίων. Τέλος το 2023 θα πρωταγωνιστεί στη "Γη της ελιάς" μαζί με τους Νίκο Γαλανό, Τάσο Ιορδανίδη, Μάρω Κοντού, Άντζελα Γκερέκου, Δώρα Χρυσικού, Στέλλα Φυρογένη, Πασχάλη Τσαρούχα, Ιφιγένεια Τζόλα, Αντιγόνη Κουλουκάκου κ.α.
Κινηματογράφος
Στον κινηματογράφο έκανε το ντεμπούτο της με πρωταγωνιστικό ρόλο στην ταινία "Δρόμοι και πορτοκάλια" το 1996. Ακολούθησαν οι ταινίες "Μέδουσα" και "Να με προσέχεις" το 1998. Το 2001 έπαιξε στην ταινία "Οι ακροβάτες του κήπου" ενώ το 2002 έλαβε μέρος στη ταινία "Θα το μετανοιώσεις".
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
ΧΚ Ντιναμό Μινσκ
Η ΧΚ Ντιναμό Μινσκ (ρωσικά: ХК Динамо-Минск) είναι λευκορωσική επαγγελματική ομάδα χόκεϊ επί πάγου που εδρεύει στο Μινσκ. Είναι μέλος της κατηγορίας Μπομπρόφ στην Κοντινένταλ Χόκεϊ Λιγκ (КХЛ).
Η Ντιναμό κατάφερε να προκριθεί στα πλέι-οφ ΚΧΛ (Κύπελλο Γκαγκάριν) τρεις φορές: τις περιόδους 2010–11, 2011–12 και 2014–15. Η ομάδα δεν έχει κερδίσει ακόμη το Κύπελλο Γκαγκάριν, χάνοντας και στις τρεις περιόδους.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 2003 Ντιναμο Μινσκ Κατηγορία:Αθλητικοί σύλλογοι Λευκορωσίας
Άπαξ λεγόμενον
Το άπαξ λεγόμενον (πολυτονικό: ἅπαξ λεγόμενον, λατινική γραφή: hapax legomenon) είναι όρος της γλωσσολογίας για λέξεις που συναντώνται μονάχα μια φορά, είτε εντός ενός κειμένου, είτε σε ένα σύνολο έργων, είτε σε μια ολόκληρη γλώσσα. Ο πληθυντικός όρος είναι άπαξ λεγόμενα, ενώ για λέξεις που εμφανίζονται 2 ή 3 φορές, δις λεγόμενον, τρις λεγόμενον κτλ. Eίναι αρκετά κοινά σε μεγάλα σώματα κειμένου, όπου περίπου το 40% με 60% των λέξεων είναι μοναδικές, ενώ 10% με 15% δις λεγόμενα. Η σχετική θεωρία πίσω από την συχνότητα εμφάνισης καλύπτεται από τον νόμο του Ζιπφ. Όμως, ο ορθώτερος τύπος είναι ἅπαξ εἰρημένον.
Γενικά
Τουλάχιστον στην αγγλική γλώσσα, το νόημα της ελληνικής φράσης χρησιμοποιήθηκε ως όρος για πρώτη φορά το 1654 σε σύγγραμμα του Άγγλου θεολόγου Τζον Τραπ.
Τα άπαξ λεγόμενα είναι γενικά δυσκολότερο να διαπιστωθούν στα αρχαία κείμενα λόγω της σπανιότητας τους, όπως για παράδειγμα σε όσους χαρακτήρες της γλώσσας Μάγια που δεν έχουν αποκρυπτογραφηθεί ή την εβραϊκή βιβλική γλώσσα. Σε άλλες περιπτώσεις, οι μοναδικές λέξεις χρησιμοποιούνται ως βοηθητική μέθοδος ως προς την ταυτοποίηση συγγραφέων σε κείμενα όπου ο συγγραφέας τους είναι άγνωστος.
Παράγοντες
Υπάρχουν διάφοροι άλλοι παράγοντες οι οποίοι μπορούν να επηρεάσουν την συχνότητα εμφάνισης άπαξ λεγόμενων εντός ενός κειμένου:
Επεξεργασία πληροφοριών
Στα πεδίο της υπολογιστικής γλωσσολογίας, επεξεργασίας φυσικής γλώσσας, και μηχανικής μάθησης, τα άπαξ λεγόμενα συνήθως αγνοούνται (μαζί με άλλες λέξεις χαμηλής συχνότητας εμφάνισης) καθώς κατά τους υπολογισμούς που γίνονται η προσοχή στρέφεται στις λέξεις με υψηλή συχνότητα χρήσης, ενώ η συμπερίληψη των λέξεων με μικρή συχνότητα εμφάνισης δεν θα προσέδιδε αξία αλλά θα επιβάρυνε τις απαιτήσεις σε μνήμη και ταχύτητα επεξεργασίας των δεδομένων καθώς ένα σημαντικό ποσοστό λέξεων στα μεγάλα κείμενα είναι μοναδικές λέξεις.
Εβραϊκή γλώσσα
Υπάρχουν περίπου 1.500 άπαξ λεγόμενα στην εβραϊκή αρχική έκδοση της Βίβλου, ωστόσο καθώς πολλές λέξεις αποτελούν παραλλαγές (ρίζες, προθέματα κτλ) μόνο 400 από αυτές θεωρούνται πραγματικά άπαξ λεγόμενα.
Παραπομπές
Κατηγορία:Γλωσσολογικά φαινόμενα
Κατάλογος έργων της Sammlung Oskar Reinhart «Am Römerholz»
Η σελίδα αυτή περιέχει εικονογραφημένο κατάλογο έργων της Sammlung Oskar Reinhart «Am Römerholz» του Βίντερτουρ.
Κατηγορία:Κατάλογοι έργων τέχνης ανά μουσείο
Διονύσιος του Λέμος
Ο Διονύσιος, πορτογαλ. Dinis (1481 - 1516) από τον Οίκο των Αβίς-Μπραγκάνσα ήταν κόμης τού Λέμος συζυγικώ δικαιώματι (jure auxoris).
Βιογραφία
Ήταν ο δευτερότοκος γιος τού Φερδινάνδου Β΄ δούκα της Μπραγκάνσα και της Ισαβέλλας των Αβίς, κόρης τού Φερδινάνδου δούκα τού Βιζέου & Μπέζα. Οι γονείς του ήταν 2α εξαδέλφια.
Πρόεδρος της Τσεχίας
Μέχρι το 2012, ο πρόεδρος εκλεγόταν από το Κοινοβούλιο της Τσεχικής Δημοκρατίας. Τον Φεβρουάριο του 2012 ο νόμος άλλαξε και πλέον ψηφίζεται από τον λαό.
Διονύσιος του Λέμος
Βιογραφία
Αδελφός του ήταν ο Ιάκωβος δούκας της Μπραγκάνσα. Ο Διονύσιος απεβίωσε το 1516 σε ηλικία 35 ετών.
Πρόεδρος της Τσεχίας
Η θητεία του Προέδρου είναι πενταετής. Οι υποψήφιοι πρέπει να είναι τουλάχιστον 40 ετών και να μην έχουν εκλεγεί δύο φορές συνεχόμενα.
Μέχρι στιγμής, μόνο δύο άτομα κατέχουν τη θέση του προέδρου της Τσεχικής Δημοκρατίας μετά τη διάλυση της Τσεχοσλοβακίας το 1993. Και οι δύο έφτασαν τον μέγιστο αριθμό επιτρεπόμενων θητειών, δηλαδή δύο θητείες. Οι δύο πρόεδροι εξελέγησαν από τη Βουλή των Αντιπροσώπων της Τσεχικής Δημοκρατίας και τη Γερουσία της Τσεχικής Δημοκρατίας για περίοδο πέντε ετών.
Σημερινός πρόεδρος της χώρας είναι ο Πετρ Πάβελ ο οποίος κέρδισε τις προεδρικές εκλογές του 2023 και ανέλαβε καθήκοντα στις 9 Μαρτίου 2023.
Λόγοι καθαίρεσης ενός προέδρου
Εκτός από το θάνατο, υπάρχουν μόνο τρεις λόγοι για να καθαιρεθεί ένας πρόεδρος:
Παραπομπές
Κατηγορία:Πολιτική της Τσεχίας
Ετοιμοκλής ο Λάκων
Ο Ετοιμοκλής (6ος αιώνας π.Χ.) ήταν αρχαίος Έλληνας αθλητής από τη Σπάρτη, και υπήρξε πέντε συνεχόμενες φορές ολυμπιονίκης στο αγώνισμα της πάλης, από τους 44ους αγώνες του 604 π.Χ. έως τους 48ους του 588 π.Χ.
Η πρώτη του συμμετοχή ήταν στην πάλη παίδων το 604 π.Χ., και ήταν ο γιος του διάσημου ολυμπιονίκη Ιπποσθένη, ο οποίος είχε στεφθεί 6 φορές ολυμπιονίκης επίσης στην πάλη. Ο περιηγητής του 2ου αιώνα μ.Χ. Παυσανίας αναφέρει πως ο Ιπποσθένης κατά την επίσκεψη του στην Σπάρτη, είδε μια αναπαράσταση (εἰκών) του γιου του, καθώς και ότι και οι δύο μαζί είχαν 11 νίκες αλλά ο Ιπποσθένης μία παραπάνω από το γιο του.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Σπαρτιάτες ολυμπιονίκες Κατηγορία:Αρχαίοι ολυμπιονίκες της πάλης‎ Κατηγορία:Αρχαίοι ολυμπιονίκες της πάλης παίδων‎ Κατηγορία:Αρχαίοι ολυμπιονίκες (7ος αιώνας π.Χ.) Κατηγορία:Αρχαίοι ολυμπιονίκες (6ος αιώνας π.Χ.)
Αλκυόνη Ξάνθης
Η Αλκυόνη ή Αλκυώνη είναι πεδινό χωριό της Θράκης στην Περιφερειακή Ενότητα Ξάνθης, το οποίο βρίσκεται στο κέντρο της πεδιάδας της Ξάνθης με υψόμετρο 30 μέτρα. Απέχει περίπου 5 χλμ. Δ.-ΒΔ. από τη Γενισέα (έδρα του δήμου) και 10 χλμ. Ν. από την πόλη της Ξάνθης. Το χωριό είναι κτισμένο ανάμεσα και δίπλα στους οικισμούς Μαγικό (Δ.), Παλιό Κατράμι (Β.) και Αυξεντίου (Α.). Η παλιά του ονομασία, την περίοδο της τουρκοκρατίας, ήταν Aλκητζηλάρ και από το 1878 ως το 1912 ανήκε στο βιλαέτι Aδριανούπολης, στο σαντζάκι Γκιουμουλτζίνας (Kομοτηνής) και στον καζά Ξάνθης Αναφέρεται επίσημα, μετά την απελευθέρωση ως Αλκυώνη στο 1924 ΦΕΚ 194Α - 14/08/1924 να προσαρτάται στην τότε κοινότητα Χιονίστρας. Σύμφωνα με το Πρόγραμμα «Καλλικράτης» μαζί με το Μαγικό αποτελούν τη δημοτική κοινότητα Μαγικού που υπάγεται στη δημοτική ενότητα Βιστωνίδος του Δήμου Αβδήρων και σύμφωνα με την απογραφή του 2011 έχει ως πληθυσμό 245 κατοίκους.
Πηγές
Κατηγορία:Χωριά του νομού Ξάνθης Κατηγορία:Δήμος Αβδήρων
Μάχη στο Αμάρι
Υπόβαθρο
Η Επανάσταση στην Κρήτη δεν θα ήταν μία εύκολη υπόθεση, καθώς επικρατούσαν ιδιαίτερες συνθήκες στο νησί.
Μετά την εκδίωξη των Βενετών το 1669, πολλοί Τούρκοι θέλησαν να αξιοποιήσουν τη γεωγραφική θέση της Κρήτης και συγκεντρώθηκαν εκεί, οι οποίοι λεφτά σαν γύρω στο 1821 και αριθμούσαν περίπου 120.000 άνδρες, ενώ οι Έλληνες ήλθαν 140.000 εκ των οποίων οι περισσότεροι ήταν άοπλοι. Γενικά, οι Έλληνες ζούσαν υπό την τουρκοκρατία και καθημερινά καταπιέζονταν και ήταν πάντα τρομοκρατημένοι. Οι σφαγές και οι λεηλασίες αποτελούσαν πλέον μέρος της καθημερινής ζωής τους.
Στο νησί, τότε, υπήρχαν τρία κέντρα διοίκησης: στο Ηράκλειο, στα Χανιά και στο Ρέθυμνο, κάτι που διευκόλυνε τους Τούρκους να αντιδράσουν γρήγορα σε οποιαδήποτε περίεργη ή ύποπτη κίνηση των Ελλήνων, οι οποίοι όμως διψούσαν για ελευθερία.
Πεδίο μάχης
Το Αμάρι είναι ένα χωριό που βρίσκεται στο Ρέθυμνο της Κρήτης, δηλαδή την πρωτεύουσα του νησιού. Χτισμένο στους πρόποδες του βουνού Σάμιτος, είναι περίπου 40 χιλιόμετρα μακριά από την πόλη του Ρεθύμνου.
Μάχη
Εκείνη την περίοδο, στο Αμάρι κατοικούσαν εμπειροπόλεμοι Αμπαδιώτες Μωαμεθανοί, γνωστοί και ως μακρινοί απόγονοι των Σαρακηνών, οι οποίοι θεωρούσαν τη φυλή τους ανώτερη από τους άλλους Μωαμεθανούς. Οι Σφακιανοί, λοιπόν, αφού απευθύνθηκαν στις Σπέτσες και στην Ύδρα για πολεμική βοήθεια, στράφηκαν στους Αμπαδιώτες ελπίζοντας να συμμαχήσουν. Οι Αμπαδιώτες όμως δεν ήταν θετικοί προς αυτή την κίνηση. Παρά τη φήμη ότι περιφρονούσαν τους Τούρκους, ήταν γνωστό ότι τους προτιμούσαν από τους Χριστιανούς. Για αυτό τον λόγο προσποιήθηκαν ότι θα τους υπερασπίζονταν, χωρίς όμως να τηρήσουν αυτή τη στάση. Μάλιστα, εκμεταλλεύτηκαν αυτή τους την ιδέα και ζήτησαν πολεμοφόδια. Οι Σφακιανοί, λοιπόν, έπεσαν σε αυτή την παγίδα, έστειλαν εξοπλισμό, αλλά πολύ σύντομα ενημερώθηκε ο πασάς του Ηρακλείου.
Ακολούθησε επίθεση από τους Τούρκους στην Ακόνια, που βρισκόταν λίγο έξω από το Ρέθυμνο και ήταν υπό της κατοχή των Ελλήνων, με σκοπό να εκδικηθούν για την πανωλεθρία που υπέστησαν στη μονή. Και σε αυτή τη μάχη, όμως οι ελληνικές δυνάμεις επικράτησαν των τουρκικών. Μάλιστα, κατάφεραν να καταλάβουν και τον Μυλοπόταμο και να σημειωθεί μία ακόμα νίκη υπέρ των Ελλήνων στην περιοχή Αγώνια, με τη βοήθεια των αδερφών Δεληγιαννάκη.
Λίγο καιρό αργότερα, οι Τούρκοι κατέκτησαν τη Μεσσαρά και τα χωριά του Αμαρίου, Φουρφουρά και Βιζάρι. Οι Θαρραλέοι Κρητικοί οπλαρχηγοί οργανώθηκαν και στάθηκαν απέναντι στους εχθρούς τους. Συγκεκριμένα, τοποθετήθηκαν στα χωριά Μέρωνα, Μοναστηράκι και Αμάρι. Στις 10 Φεβρουαρίου πραγματοποιήθηκε επιθετική κίνηση από τους Τούρκους, με αρχηγό τον Τσιλιβοτάμπαση, αφού ήταν σίγουροι και αισιόδοξοι για τη νίκη. Τελικά, οι ελληνικές δυνάμεις ήταν τόσο ισχυρές που ανάγκασαν τους αντιπάλους να υποχωρήσουν. Για τους Τούρκους υπήρξε απώλεια τριακοσίων περίπου ανδρών.
Απολογισμός
Υπήρξαν σημαντικές απώλειες και για τις δύο πλευρές.
Ανάλυση
Η Μάχη στο Αμάρι υπήρξε μέρος της επανάστασης στην Κρήτη, καθώς βοήθησε τον κόσμο να διακρίνει τους Αμπαδιώτες, μία φυλή με εθνικιστικό χαρακτήρα.
Μνήμη
Στο Αμάρι βρίσκεται ο αρχαιότερος ναός της Αγίας Άννας διακοσμημένος με τοιχογραφίες σημαντικών Χριστιανών ιερέων και αγίων. Ακόμα, στο χωριό υπάρχει και η εκκλησία του Αγίου Θεοδώρου, όπου επίσης βρίσκονται τοιχογραφίες και αρχαιολογικά στοιχεία. Πολύ κοντά στο χωριό, μάλιστα σώζονται και τα ερείπια του γνωστού ναού της Θεοτόκου.
Παραπομπές
Κατηγορία:Μάχες της Ελληνικής Επανάστασης του 1821
Γιαν Βεσελί
Ο Γιαν Βεσελί (τσέχικα: Jan Veselý) (γενν. 24 Απριλίου 1990) είναι Τσέχος επαγγελματίας καλαθοσφαιριστής, ο οποίος αγωνίζεται ως σέντερ/πάουερ φόργουορντ για τη Μπαρτσελόνα.
Επιλέχθηκε 6ος συνολικά στο NBA Ντραφτ του 2011 από τους Ουάσινγκτον Ουίζαρντς. Έχει επιλεχθεί τρεις φορές στην Κορυφαία Ομάδα της Ευρωλίγκα.
Πρώτα χρόνια
Ο Βεσελί άρχισε να παίζει μπάσκετ με τους τσέχικους συλλόγους νέων Πρίμπορ και ΜΚ Σνέικς Οστράβα. Το 2007, μετακόμισε στη Σλοβενία και υπέγραψε με την ΚΝ Σλόβαν.
Παρτίζαν (2008–2011)
Τον Απρίλιο του 2008, υπέγραψε πολυετές συμβόλαιο με τη σερβική Παρτίζαν Βελιγραδίου. Κέρδισε 9 τρόπαια με τον σύλλογο και έφτασε επίσης στο Φάιναλ Φορ της Ευρωλίγκας 2009–10. Το 2010, ο Βεσελί τιμήθηκε με το Βραβείο του Ευρωπαίου Νέου Παίκτη της Χρονιάς της FIBA.
Ουάσινγκτον Ουίζαρντς (2011–2014)
Ο Βεσελί επιλέχτηκε στον πρώτο γύρο από τους Ουάσινγκτον Ουίζαρντς, με την 6h γενική επιλογή στο NBA Ντραφτ του 2011. Μετά την απόλυση του Flip Saunders, ο Βεσελί είδε περισσότερα λεπτά στο γήπεδο υπό τον νέο προπονητή Ράντι Ουίτμαν, ο οποίος είπε επίσης ότι ήθελε να σουτάρει λίγο περισσότερο. Στις 9 Απριλίου 2012, κατέγραψε το πρώτο του νταμπλ-νταμπλ, ολοκληρώνοντας το παιχνίδι με 11 πόντους και 11 ριμπάουντ σε μια νίκη επί των Σάρλοτ Μπόμπκατς. Ο Βεσελί συνέχισε την επιτυχία του επί των Μπόμπκατς στις 23 Απριλίου 2012, όταν σημείωσε 16 πόντους (ρεκόρ καριέρας). Είχε μέσο όρο 4,7 πόντους και 4,4 ριμπάουντ στην πρώτη του σεζόν στο ΝΒΑ. Ωστόσο, στη δεύτερη σεζόν του με τους Ουίζαρντς, είχε μόλις 2,5 πόντους και 2,4 ριμπάουντ μέσο όρο ανά αγώνα, με μόλις 31% από τη γραμμή των ελεύθερων βολών.
Ντένβερ Νάγκετς (2014)
Στις 20 Φεβρουαρίου 2014, ο Βεσελί ανταλλάχθηκε στους Ντένβερ Νάγκετς, σε μια συμφωνία ανταλλαγής τριών ομάδων. Μέχρι το τέλος της σεζόν εμφανίστηκε σε 21 αγώνες, έχοντας κατά μέσο όρο 4,4 πόντους, 3,7 ριμπάουντ και 1,3 κλεψίματα ανά αγώνα.
Φενέρμπαχτσε (2014–2022)
Η Φενέρμπαχτσε προκρίθηκε στο Φάιναλ Φορ της Ευρωλίγκα 2014-15, ή οποία ήταν η πρώτη φορά στην ιστορία της ομάδας που έπαιξε σε Φάιναλ Φορ της Ευρωλίγκα. Στις 15 Μαΐου 2015, ωστόσο, έχασε στον ημιτελικό από τη Ρεάλ Μαδρίτης, με σκορ 87–96. Ο Βεσελί συνέβαλε με 20 πόντους και 6 ριμπάουντ στον ημιτελικό αγώνα. Τελικά, η Φενέρμπαχτσε τερμάτισε στην 4η θέση, αφού ηττήθηκε στον αγώνα της τρίτης θέσης από την ΤΣΣΚΑ Μόσχας, με σκορ 80–86. Σε 29 παιχνίδια της Ευρωλίγκα που έπαιξε τη σεζόν 2014–15, είχε μέσο όρο 11,2 πόντους και 5,4 ριμπάουντ ανά αγώνα, με 63,3% εντός πεδιάς.
Ήταν η επιλογή της σεζόν 2015–16 της Ευρωλίγκα ως Πολυτιμότερος Παίκτης για τον μήνα Ιανουάριο. Στις 21 Μαρτίου 2016, ανακοινώθηκε ότι θα μείνει εκτός δράσης για έως και έξι εβδομάδες, λόγω τραυματισμού στον αχίλλειο τένοντα, που τον έκανε να χάσει όλα τα πλέι οφ της Ευρωλίγκα εναντίον της Ρεάλ Μαδρίτης. Θα επέστρεφε στις 13 Μαΐου 2016, στον αγώνα του Φάιναλ Φορ του 2016 εναντίον της Λαμποράλ Κούτσα. Στην επιστροφή του, κατέγραψε 14 πόντους, σε μια νίκη με 88–77 στην παράταση, ενώ είχε επίσης ανακοινωθεί ως μέλος της Πρώτης Ομάδας της Ευρωλίγκα, για τις εμφανίσεις του τη σεζόν 2015–16, πριν από τον τραυματισμό στον αχίλλειο τένοντα.
Στις 9 Ιουλίου 2016, ο Βεσελί υπέγραψε νέο τριετές συμβόλαιο με τη Φενέρμπαχτσε, με ρήτρες εξαίρεσης μετακίνησης στο ΝΒΑ κάθε καλοκαίρι. Το 2017, η Φενέρμπαχτσε νίκησε τον Ολυμπιακό με 80-64 στον τελικό της Ευρωλίγκας στην Κωνσταντινούπολη, αναδεικνύοντας πρωταθλήτρια για πρώτη φορά στην ιστορία της και ο Βεσελί έγινε ένα από τα πιο σημαντικά κομμάτια αυτής της ομάδας της Φενέρμπαχτσε. Τον Μάιο του 2018, ονομάστηκε στην Πρώτη Ομάδα της Ευρωλίγκα για τη σεζόν 2017–18, τη δεύτερη φορά στην καριέρα του. Στην Ευρωλίγκα 2017-18, η Φενέρμπαχτσε κατάφερε να φτάσει στο Φάιναλ Φορ, την τέταρτη συνεχόμενη εμφάνισή της στο Φάιναλ Φορ. Τελικά, έχασε από τη Ρεάλ Μαδρίτης με 80–85 στον τελικό. Σε 34 παιχνίδια της Ευρωλίγκα, είχε μέσο όρο 12,5 πόντους και 1,6 ασίστ, ενώ είχε και 5,1 ριμπάουντ ανά αγώνα.
Στις 18 Φεβρουαρίου 2019, ο Βεσελί υπέγραψε τριετή επέκταση συμβολαίου με τη Φενέρμπαχτσε. Στις 9 Μαΐου 2019, ο Βεσελί επιλέχθηκε για άλλη μια φορά στην Πρώτη Ομάδα της Ευρωλίγκα. Αργότερα τον ίδιο μήνα, ο Βεσελί ονομάστηκε ο Πολυτιμότερος Παίκτης της Ευρωλίγκα για τη σεζόν 2018-19.
Στις 21 Ιουνίου 2022, ο Βεσελί αποχώρησε επίσημα από τον τουρκικό σύλλογο μετά από 8 σεζόν.
Μπαρτσελόνα (2022–σήμερα)
Την 1η Ιουλίου 2022, ο Βεσελί υπέγραψε τριετές συμβόλαιο με την Μπαρτσελόνα.
Εθνική ομάδα
Ο Βεσελί έγινε μέλος της Εθνικής Τσεχίας, έχοντας προηγουμένως αγωνιστεί για τις «μικρές» εθνικές ομάδες της Τσεχίας. Έχει αγωνιστεί στο Ευρωμπάσκετ 2013, στο Ευρωμπάσκετ 2015 και στο Ευρωμπάσκετ 2022.
Στις 31 Ιουλίου 2021, ο Βεσελί σημείωσε 13 πόντους σε μια ήττα από την Εθνική Ηνωμένων Πολιτειών στους Ολυμπιακούς Αγώνες 2020 στο Τόκιο.
Στυλ παιχνιδιού
Λόγω της ταχύτητας και της κίνησης του στο γήπεδο, ο Βεσελί έχει συγκριθεί με τους Ευρωπαίους αστέρες του NBA, Ντιρκ Νοβίτσκι και Αντρέι Κιριλένκο.
Προσωπική ζωή
Ο Βεσελί γεννήθηκε στις 24 Απριλίου 1990 στην Οστράβα (τότε Τσεχοσλοβακία, τώρα Τσεχία). Ο πατέρας του, Γιαν, είναι πρώην καλαθοσφαιριστής και η μητέρα του πρώην παίκτρια πετοσφαίρισης. Η μικρότερη αδερφή του Βεσελί είναι καλαθοσφαιρίστρια. Σύμφωνα με πληροφορίες, μιλάει άπταιστα τσέχικα, σλοβενικά, σερβικά και αγγλικά.
Ο Βεσελί ήταν αγαπημένος των οπαδών της Παρτίζαν. Δήλωσε ότι ήταν «έκπληκτος από τη δημοτικότητά του στη Σερβία, καθώς κανείς στην Τσεχία δεν γνώριζε ποιος ήταν». Οι οπαδοί της Παρτίζαν δημιούργησαν δύο αστεία συνθήματα, «Όταν ο Γιαν παίζει, είμαστε όλοι χαρούμενοι» (σερβικά: "Kad Jan igra, svi smo veseli") και «Είμαστε όλοι χαρούμενοι, μόνο όταν ο Γιαν είναι χαρούμενος» (σερβικά: "Svi smo srećni, samo se Jan Veseli»), καθώς το επώνυμό του σημαίνει «χαρούμενος» τόσο στα τσέχικα όσο και στα σερβικά.
Μετά το τέλος της σεζόν 2010–11, που είχε επιβεβαιωθεί ότι ήταν η τελευταία του στην Παρτίζαν, ο Βεσελί δήλωσε: «Ο πρώτος μου προορισμός στην Ευρώπη θα είναι πάντα το Βελιγράδι. Η Παρτίζαν, το Βελιγράδι και η Σερβία μου έδωσαν μια μεγάλη ευκαιρία, την οποία τώρα μπορώ να συνεχίσω σε άλλο μέρος. Η Σερβία έγινε το δεύτερο σπίτι μου». Πρόσθεσε επίσης ότι θα ήθελε να φορέσει ξανά το νούμερο 24 και ότι επιθυμία του ήταν να τελειώσει την καριέρα του στην Παρτίζαν. Τα χρόνια ζωής στη Σερβία έχουν αφήσει μόνιμα ίχνη στο μουσικό του γούστο, καθώς όπως είπε του αρέσει η σερβική μουσική περισσότερο από την αμερικανική ή την τσέχικη μουσική.
Ο Βεσελί ήταν επίσης αγαπημένος των οπαδών της Φενέρμπαχτσε, με ένα σύνθημα να λέει «Γιαν Γιαν Βεσελί, ας πετάξουμε Βεσελί, δεν μπορώ να μην καρφώσω!» (τουρκικά: "Jan Jan Vesely, uçalım Vesely, smacı basmadan duramıyorum!").
Εξωτερικοί σύνδεσμοι
Κατηγορία:Τσέχοι καλαθοσφαιριστές Κατηγορία:Σέντερ Κατηγορία:Πάουερ φόργουορντ Κατηγορία:Καλαθοσφαιριστές Εθνικής Τσεχίας Κατηγορία:Καλαθοσφαιριστές Ευρωμπάσκετ 2013 Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές στους Θερινούς Ολυμπιακούς Αγώνες 2020 Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές Παρτιζάν Βελιγραδίου Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές Ουάσινγκτον Ουίζαρντς Κατηγορία:Καλαθοσφαιριστές του NBA Κατηγορία:Καλαθοσφαιριστές Ντένβερ Νάγκετς Κατηγορία:Καλαθοσφαιριστές Φενέρμπαχτσε Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές Πρωταθλήματος Ισπανίας
Όσιος Μέμνων
Ο Όσιος Μέμνων είχε τό χάρισμα τῆς θαυματουργίας και θεράπευε «ἀνίατα πάθη καί ἀσθένειες πρός δόξαν Θεοῦ». Στο όνομά του αναφέρονται αρκετά θαύματα προς τον αγροτικό πληθυσμό της περιοχής του μοναστηριού, σωτηρίας ναυτικών αλλά και πράξεις οικονομικής βοήθειας προς τους αναξιοπαθούντες και πάσχοντες χωρικούς.
Η μνήμη του εορτάζεται από την Ορθόδοξη Εκκλησία στις 28 Απριλίου.
Εξωτερικοί σύνδεσμοι
Κατηγορία:Βυζαντινοί μοναχοί Κατηγορία:Ασκητές Κατηγορία:Βυζαντινοί του 10ου αιώνα Κατηγορία:Άγιοι της Ορθόδοξης Εκκλησίας
Νίκλοτ
Ο Νίκλοτ ή Νύκλοτ (Niklot, 1100 – Αύγουστος 1160) ήταν παγανιστής αρχηγός ή πρίγκιπας των Σλάβων Οβοτριτών και πρόγονος του Οίκου του Μέκλενμπουρκ. Από το 1130 ή το 1131 και έως τον θάνατό του, ήταν αρχηγός της ομοσπονδίας των Οβοτριτών, η οποία αποτελείτο από τους Κισίνους και τους Κιρκιπάνους. Την ίδια εκείνη περίοδο, ήταν Κύριος των (Herr zu) Σβέριν, Κέτζιν και Μάλχοβ. Για σχεδόν 30 χρόνια, κατάφερε να αντισταθεί απέναντι στους Σάξωνες πρίγκιπες, και ειδικότερα τον Ερρίκο τον Λέοντα στην διάρκεια της Βενδικής Σταυροφορίας. Αντιτάχθηκε, επίσης, στον προσηλυτισμό των Παγάνων Πολάβιων Σλάβων στον Ρωμαιοκαθολικό Χριστιανισμό.
Βιογραφία
Ο Νίκλοτ ξεκίνησε επισήμως την αντίστασή του όταν ο Λοθάριος Β΄ της Γερμανίας παραχώρησε το κρατίδιο των Οβοτριτών στον Δανό υποτελή (vassal) του, Κνούτος Λαβάρντ. Μαζί με τον Πριβισλάβο, υιό του Ερρίκου του Αλτ-Λύμπεκ, ο Νίκλοτ αγωνίστηκε ενάντια στον Λοθάριο Β΄ και τον Κνουντ. Μετά την δολοφονία του Κνουντ το 1131, ο Νίκλοτ και ο Πριβισλάβος μοιράστηκαν τα εδάφη των Οβοτριτών, με τον Νίκλοτ να λαμβάνει τις ανατολικές κτήσεις. Με στόχο την αποδυνάμωση του Πριβισλάβου, στην διάρκεια των αμέσως επόμενων ετών, ο Νίκλοτ συμμάχησε με Σάξονες ευγενείς και πιο συγκεκριμένα τον κόμη Αδόλφος Β΄ του Χόλσταϊν, ο οποίος επέτρεπε σε Σλάβους πειρατές να πραγματοποιούν επιθέσεις εναντίον των Δανών.
Οι Σάξονες σύμμαχοι του πρίγκιπα, ωστόσο, στράφηκαν εναντίον του, στην διάρκεια της Βενδικής Σταυροφορίας το 1147. Παρά το γεγονός ότι ο Νίκλοτ αντιστάθηκε στην διάρκεια της πολιορκίας του φρουρίου του στο Ντόμπιν, υποχρεώθηκε να καταβάλει φόρο υποτέλειας στους Χριστιανούς Σταυροφόρους. Ως αποτέλεσμα, βρισκόταν, πλέον, σε ειρήνη με τον Αδόλφο του Χόλσταϊν, τον Δούκα Ερρίκο τον Λέοντα της Σαξονίας, καθώς και τον Ερρίκο του Ράτσεμπουρκ.
Το 1158, ο βασιλιάς Βάλντεμαρ Α΄ ο Μέγας της Δανίας άρχισε να πληρώνει το Ερρίκο τον Λέοντα, προκειμένου ο τελευταίος να του παρέχει στρατιωτική υποστήριξη, κάτι που οδήγησε τον Νίκλοτ να προβεί σε αντίποινα για την σύναψη αυτής της συμμαχίας. Ως αποτέλεσμα, ο Δανός βασιλιάς και ο Σάξονας δούκας συμμάχησαν το 1160. Ενόσω οι Δανοί λεηλατούσαν τις ακτές, αποσπώντας την προσοχή των Ράνων, οι Σάξονες σκότωσαν τον Νίκλοτ στο φρούριό του Μπουρκ. Μετά τον θάνατό του, τα εδάφη των Οβοτριτών διαμοιράστηκαν σε μεγάλο βαθμό μεταξύ των Χριστιανών ηγεμόνων. Ο θάνατος του Νίκλοτ έθεσε ένα τέλος στην κυριαρχία των Σλάβων στην περιοχή του Μέκλενμπουρκ έως τον Ποταμό Πέενε. Ο υιός του Πρίμπισλαβ ανέκτησε τα δικαιώματα του Νίκλοτ ως Πρίγκιπα του Μέκλενμπουρκ το 1167 ως υποτελής των Σαξόνων.
Οικογένεια
Ο Νίκλοτ είχε τέκνα:
Πηγές
Κατηγορία:Οβοτρίτες Κατηγορία:Σταυροφορίες Κατηγορία:Οίκος του Μεκλεμβούργου
Διοργανώσεις Ε.Π.Σ. Κοζάνης 2018–19
Για την περίοδο 2018–19, η Ένωση Ποδοσφαιρικών Σωματείων Κοζάνης είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κοζάνης.
Η πρωταθλήτρια ομάδα της ΕΠΣ Κοζάνης κερδίζει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Κοζάνης, αποκτά το δικαίωμα συμμετοχής στο Κύπελλο Ελλάδας
Πρωτάθλημα
Για την περίοδο 2017–18, δομή του πρωταθλήματος της Ε.Π.Σ. Κοζάνης είναι η εξής:
Α Κατηγορία
Η κορυφαία κατηγορία της ΕΠΣ Κοζάνης διεξήχθη με τη συμμετοχή 14 συλλόγων σε ένα όμιλο. Το πρωτάθλημα κατέκτησε η ΑΕΠ Καραγιαννίων που επανήλθε στη Γ΄ Εθνική. Λόγω του υποβιβασμού του Μακεδονικού Σιάτιστας από τη Γ Εθνική οι τρεις τελευταίες ομάδες υποβιβάστηκαν
Η τελική βαθμολογία ήταν:
Β Κατηγορία
Στη Β κατηγορία συμμετείχαν 26 σύλλογοι χωρισμένοι σε 2 ομίλους. Προβιβάστηκαν οι δυο πρωταθλητές των ομίλων και ο νικητής του μπαράζ μεταξύ των δευτεραθλητών. Υποβιβάστηκαν συνολικά 4 σύλλογοι ο τελευταίος του 2ου ομίλου και τρεις από τον 1ο που αποβλήθηκαν από το πρωτάθλημα.
1ος Όμιλος
Τελική Βαθμολογία
2ος Όμιλος
Τελική Βαθμολογία
Γ Κατηγορία
Στη Γ κατηγορία συμμετείχαν 8 σύλλογοι. Την πρώτη θέση κατέκτησε η Αναγέννηση Εράτυρας.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Κοζάνης.
Εξωτερικοί σύνδεσμοι
Κατηγορία:Ε.Π.Σ. Κοζάνης Κατηγορία:Εγχώρια ποδοσφαιρικά πρωταθλήματα 2018–2019 Κατηγορία:Εγχώρια ποδοσφαιρικά κύπελλα 2018-2019
Κέλι Λέφλερ
Η Κέλι Λιν Λέφλερ (αγγλικά: Kelly Lynn Loeffler, 27 Νοεμβρίου 1970), είναι Αμερικανίδα επιχειρηματίας και πολιτικός, που υπηρέτησε ως Γερουσιαστής των Ηνωμένων Πολιτειών για την πολιτεία της Τζόρτζια από τον Ιανουάριο του 2020 έως το 2021. Είναι μέλος του Ρεπουμπλικανικού Κόμματος.
Προηγουμένως, η Λέφλερ, ήταν διευθύνουσα σύμβουλος (CEO) της Bakkt (θυγατρικής της πολυεθνικής εταιρείας συναλλαγών Intercontinental Exchange). Επίσης, είναι συνιδιοκτήτρια της επαγγελματικής ομάδας καλαθοσφαίρισης στην Τζόρτζια "Atlanta Dream", της WNBA. Επιπλέον, ο σύζυγός της, είναι ο δισεκατομμυριούχος και πρόεδρος και διευθύνων σύμβουλος του Χρηματιστηρίου της Νέας Υόρκης (NYSE) Τζέφρι Σπρέτσερ.
Διορίστηκε στο αξίωμα της Γερουσιαστή, τον Δεκέμβριο του 2019, από τον Κυβερνήτη Μπράιαν Κεμπ, ύστερα από την παραίτηση του Γερουσιαστή Τζόνι Ίζακσον. Στις εκλογές του 2020-2021 στην Τζόρτζια, ηττήθηκε οριακά με 49.0% έναντι 51.0% του Δημοκρατικού Ράφαελ Γουόρνοκ. Στις 20 Ιανουαρίου 2021, έληξε η θητεία της.
Παραπομπές
Κατηγορία:Γερουσιαστές των ΗΠΑ Κατηγορία:Τζόρτζια Κατηγορία:Πολιτικοί του Ρεπουμπλικανικού Κόμματος (ΗΠΑ) Κατηγορία:Αμερικανοί πολιτικοί Κατηγορία:Αμερικανοί επιχειρηματίες __ΕΥΡΕΤΗΡΙΟ__
Νικοκλής ο Άκριος
Ο Νικοκλής (2ος/1ος αιώνας π.Χ.) ήταν αρχαίος Έλληνας αθλητής από την Ακραία (σημερινή Κοκκινιά Λακωνίας) της Πελοποννήσου, και υπήρξε 5 φορές ολυμπιονίκης κατά τη διάρκεια 2 ολυμπιακών αγώνων, στα αγωνίσματα του οπλίτη δρόμου, δίαυλου, και δόλιχου στην 170η διοργάνωση του 100 π.Χ. ως τριαστής, και στο στάδιο και ένα άγνωστο αγώνισμα δρόμου στην 171η του 96 π.Χ. Ο περιηγητής του 2ου αιώνα μ.Χ. Παυσανίας, αναφέρει πως οι Ακριάτες ανήγειραν ένα μνημείο προς τιμήν του μεταξύ του κτιρίου του γυμνασίου και του τοιχίσματος του επίνειου.
Έχει ανακαλυφθεί ο ανδριάντας του, και από το 1986 διοργανώνεται ετησίως στην περιοχή η εορτή των Νικόκλειων.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Τριαστές Κατηγορία:Αρχαίοι Λάκωνες ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες του δίαυλου Κατηγορία:Αρχαίοι ολυμπιονίκες του οπλίτη δρόμου Κατηγορία:Αρχαίοι ολυμπιονίκες του δόλιχου Κατηγορία:Αρχαίοι ολυμπιονίκες (2ος αιώνας π.Χ.) Κατηγορία:Αρχαίοι ολυμπιονίκες (1ος αιώνας π.Χ.)
Κακοκαιρία Μήδεια
250px|μικρογραφία|Σημαντική χιονόστρωση στο κέντρο της Αθήνας την 16η Φεβρουαρίου. Μήδεια ονομάστηκε ο χιονιάς στην Ελλάδα που ξεκίνησε στις 13 Φεβρουαρίου 2021 και διήρκεσε έως τις 16 Φεβρουαρίου. Η κακοκαιρία χαρακτηρίστηκε από χαμηλές θερμοκρασίες (μέχρι -19° C στη Φλώρινα, θυελλώδεις ανέμους μέχρι 97 χιλιόμετρα την ώρα και χιονοπτώσεις, οι οποίες, στις περισσότερες περιοχές της Αττικής, Βοιωτίας και Εύβοιας, ήταν οι ισχυρότερες από το 2008. Το φαινόμενο είχε ως αποτέλεσμα να χάσουν τη ζωή τους τρεις άνθρωποι.
Οι περιοχές που επλήγησαν από το κύμα ψύχους ήταν αρκετές, με το χιόνι να φτάνει σε παραθαλάσσιες περιοχές της ηπειρωτικής Ελλάδος και με ορισμένες εξαιρέσεις, στα νησιά του Αιγαίου και στην Κρήτη. Η χιονόπτωση σε αυτές τις περιοχές ήταν ιδιαίτερα ισχυρή σύμφωνα με την Εθνική Μετεωρολογική Υπηρεσία (ΕΜΥ), καθώς αυτές οι περιοχές σπάνια βλέπουν χιόνι. Κατά τη διάρκεια του φαινομένου, το χιόνι έπληξε έντονα τις περιοχές της Αττικής, της Βοιωτίας και της Εύβοιας.
Το καιρικό αυτό σύστημα προκάλεσε παρακώλυση στις θαλάσσιες και οδικές συγκοινωνίες, με τις καιρικές συνθήκες να καθιστούν ορισμένους δρόμους απροσπέλαστους και να προκαλείται ακύρωση ή αναβολή πτήσεων και δρομολογίων πλοίων. Σύμφωνα με εκπρόσωπο του Πυροσβεστικού σώματος, η υπηρεσία έλαβε αυξημένο αριθμό κλήσεων για απεγκλωβισμό ανθρώπων από τα οχήματά τους που ζητούσαν μεταφορά σε ασφαλή τοποθεσία. Ορισμένα οχήματα φέρεται να εγκαταλείφθηκαν στους κλειστούς αυτοκινητόδρομους.
Διακοπή ρεύματος προκάλεσε ο καιρός στην Αθήνα και σε ορισμένα προάστια. Σύμφωνα με το Πυροσβεστικό Σώμα Ελλάδας, οι διακοπές ρεύματος σταμάτησαν προσωρινά την εμβολιαστική δράση κατά του COVID-19.
Το καιρικό σύστημα έφερε ασυνήθιστα χαμηλές θερμοκρασίες και η πιο κρύα ημέρα που καταγράφηκε ήταν η 16η Φεβρουαρίου. Η χαμηλότερη θερμοκρασία καταγράφηκε ήταν -19 °C στη Φλώρινα. Στις 16 Φεβρουαρίου, οι θερμοκρασίες που καταγράφηκαν ήταν στους -0,8 °C στο κέντρο της Αθήνας, −0,7 °C ​στον Άλιμο και −0,6 °C  στον Πειραιά.
Παραπομπές
Κατηγορία:Κύματα ψύχους στην Ευρώπη
Μελισσόπετρα Ιωαννίνων
Η Μελισσόπετρα είναι ημιορεινό χωριό στη περιοχή της Κόνιτσας του νομού Ιωαννίνων στην Ήπειρο σε υψόμετρο 400 μέτρα.
Γεωγραφία - Αξιοθέατα
Η Μελισσόπετρα βρίσκεται δίπλα στα σύνορα της Ελλάδας με την Αλβανία και τις όχθες του Αώου ποταμού, κοντά στο σημείο που τον συναντάει ο Σαραντάπορος. Το χωριό είναι κτισμένο σε ομαλή πλαγιά με θέα προς τον Αώο, τη κοιλάδα του Μπουραζανίου και τη Νεμέρτσικα (Δούσκο). Απέχει 59 χλμ. Β.-ΒΔ. από τα Ιωάννινα, 15,5 χλμ. Δ.-ΒΔ. από τη Κόνιτσα και 2 χλμ. από το τελωνείο της Μέρτζιανης στα ελληνοαλβανικά σύνορα. Διαθέτει ξενώνα με εστιατόριο και ένα καφενείο στη κεντρική πλατεία. Αξιοθέατα είναι ο ενοριακός ναός του Αγίου Γεωργίου, το πετρόκτιστο σχολείο και στα βορειοανατολικά το εξωκλήσι της Αγίας Παρασκευής. Στα βορειοανατολικά του χωριού σε ύψωμα με θέα τη γέφυρα της Μέρτζιανης βρίσκεται η άλλοτε Μονή του Αγίου Νικολάου της οποίας το καθολικό έχει χαρακτηριστεί από το 1958 αρχαίο μνημείο.
Περιβαλλοντικό Πάρκο - Μουσείο Φυσικής Ιστορίας
Το σημαντικότερο αξιοθέατο της περιοχής είναι το Περιβαλλοντικό Πάρκο και Μουσείο Φυσικής "Μπουραζάνι" που βρίσκεται ανάμεσα στη Μελισσόπετρα και την Αετόπετρα, δίπλα στις δυτικές όχθες του Αώου. Το πάρκο είναι ιδιωτική επισκέψιμη έκταση που ξεπερνά τα 1.500 στρέμματα και στην οποία ζουν ελάφια, ζαρκάδια, κρητικοί αίγαγροι, αγριογούρουνα, αγριοπρόβατα. Για τους επισκέπτες υπάρχει περίπτερο Περιβαλλοντικής Εκπαίδευσης και Ευαισθητοποίησης σχετικά με τους βιολογικούς κύκλους και τις συνήθειες των ζώων αυτών. Λειτουργεί εργαστήριο - εκθετήριο παραγώγων των ζώων. Στο μουσείο υπάρχει φωτογραφική απεικόνιση όλων των ειδών των φυτών, πεταλούδων, ερπετών, αμφίβιων κλπ. της περιοχής "Μπουραζάνι" και των ψαριών που υπάρχουν στον ποταμό Αώο. Στο συγκρότημα υπάρχουν ξενοδοχείο, συνεδριακό κέντρο, ενοικιαζόμενα δωμάτια και εγκαταστάσεις εστίασης.
Ιστορία
Στα βόρεια του χωριού, στο μέσο περίπου της διαδρομής προς τη Καλόβρυση και στις όχθες του ποταμού Σαραντάπορου υπάρχουν τα δύο βάθρα της πέτρινης "γέφυρας της Μέρτζανης" που χρησιμοποίησαν για περάσουν στην Ελλάδα οι Ιταλοί το 1940 κατά τον Ελληνοϊταλικό πόλεμο (βλ. σχεδιάγραμμα open street map).
Διοικητικά - Πληθυσμιακά
Ως κοινότητα αναγνωρίστηκε, μετά την ενσωμάτωση στην Ελλάδα, το 1919 με το ΦΕΚ 184Α-19/08/1919 με έδρα τον οικισμό. Σύμφωνα με το σχέδιο Καλλικράτης μαζί με τη Καλόβρυση αποτελούν τη τοπική κοινότητα Μελισσόπετρας που υπάγεται στη δημοτική ενότητα Κόνιτσας του Δήμου Κόνιτσας και σύμφωνα με την απογραφή του 2011 ως κοινότητα έχει πληθυσμό 41 κατοίκους, ενώ ως οικισμός 31. Οι απογραφές πραγματικού πληθυσμού (de facto) μετά τον Β' Παγκόσμιο Πόλεμο είναι:
Παραπομπές
Κατηγορία:Χωριά του νομού Ιωαννίνων Κατηγορία:Δήμος Κόνιτσας
Φρανς Άικενς
Ο Φρανς Άικενς (φλαμανδικά: Frans Ykens (Αμβέρσα, 1601 - Βρυξέλλες, 1693) ήταν Φλαμανδός ζωγράφος νεκρών φύσεων, ο οποίος ειδικευόταν στην απεικόνιση λουλουδιών, σκηνών συμποσίου και πινάκων σε γιρλάντες.
Βιογραφία
Ο Φρανς Άικενς άρχισε τις καλλιτεχνικές του σπουδές σε ηλικία δεκατεσσάρων ετών με τον θείο του Οσίας Μπέερτ, έναν από τους πρώτους ζωγράφους που ειδικεύτηκαν στις νεκρές φύσεις. Σύμφωνα με δική του δήλωση το 1641, δώδεκα χρόνια πριν (δηλ. το 1629) είχε ταξιδέψει στην Προβηγκία, διαμένοντας, μεταξύ άλλων, στο Αιξ-αν-Προβάνς και στη Μασσαλία. Καταγράφεται το 1631 ως "Δάσκαλος" στη Συντεχνία του Αγίου Λουκά της Αμβέρσας.
Το 1635 νυμφεύτηκε την επίσης ζωγράφο ανθέων Καταρίνα Άικενς-Φλοκέ, θυγατέρα του ζωγράφου ιστορικών θεμάτων Λυκά Φλοκέ Ι και αδελφή τριών επίσης ζωγράφων.
Ο Άικενς ήταν επιτυχημένος ζωγράφος και τα έργα του ήταν πολύ δημοφιλή ανάμεσα στους συλλέκτες της εποχής του. Στις Βρυξέλλες ζωγράφιζε για λογαριασμό του Αρχιδούκα Λεοπόλδου - Γουλιέλμου της Αυστρίας. Τα έργα του συλλέγονταν από την Ελεονώρα της Αυστρίας, βασίλισσας της Πολωνίας, η οποία τα προμηθευόταν μέσω του εμπόρου έργων τέχνης της Αμβέρσας Φόρχοντ (Forchondt). Έχαιρε, επίσης, μεγάλης εκτίμησης ανάμεσα στους συναδέλφους του, όπως μαρτυρά το γεγονός ότι ο Πέτερ Πάουλ Ρούμπενς κατείχε έξι νεκρές φύσεις του.
Η επιτυχία του του επέτρεψε να αποκτήσει μια πολυτελή κατοικία στο κέντρο της Αμβέρσας. Το 1665 μετοίκησε στις Βρυξέλλες, όπου και εργάστηκε ως το τέλος της ζωής του. Εκείνη την εποχή πρέπει να αντιμετώπισε οικονομικές δυσκολίες, καθώς αναγκάστηκε να υποθηκεύσει όλη του την περιουσία και όλα του τα υπάρχοντα πωλήθηκαν μετά τον θάνατό του, για να πληρωθούν τα χρέη του.
Υπήρξε Δάσκαλος της ανεψιάς του, Καταρίνα Άικενς, του Οσίας Μπέερτ ΙΙ και του Χίλλιαμ Νταντόι (Gilliam Dandoy), ο οποίος ζωγράφιζε με το δικό του διακοσμητικό ύφος.
Γενικά
Το έργο του Άικενς είναι σχετικά καλά τεκμηριωμένο, καθώς είχε υπογράψει τα περισσότερα έργα του. Όλοι οι χρονολογημένοι του πίνακες (από το 1635 ως το 1663) είναι από την εποχή που διέμενε στην Αμβέρσα. Ζωγράφιζε κυρίως νεκρές φύσεις με φρούτα και άνθη, σκηνές με πρωινό γεύμα και νεκρές φύσεις με κυνήγι και ψάρια.
Συνεργαζόταν συχνά με άλλους ζωγράφους της εποχής του, όπως οι Ντάνιελ Σέγκερς, Γιάκομπ Γιόρντενς, Εράσμους Κουελλίνους ΙΙ και πιθανόν και με τον Πέτερ Πάουλ Ρούμπενς. Ο Άικενς ζωγράφιζε τις γιρλάντες και τα άνθη, ενώ οι άλλοι ζωγράφοι τα υπόλοιπα στοιχεία της σύνθεσης.
Κατά τη διάρκεια της μακρόχρονης σταδιοδρομίας του εργάστηκε πάνω σε διαφορετικά ύφη και μορφές. Επηρεάστηκε από τα έργα άλλων ζωγράφων νεκρών φύσεων, όπως οι πίνακες με πρωινά γεύματα του Βίλλεμ Κλάες Χέντα, τα pronkstilleven και τις μεγάλες, πολυτελείς νεκρές φύσεις του Φρανς Σνάιντερς. Τα μπουκέτα με τα λουλούδια σε γυάλινα βάζα είναι της τεχνοτροπίας των Ντάνιελ Σέγκερς και Γιαν Φίλιπ φαν Τίλεν, ενώ οι συνθέσεις του με πορσελάνινα μπωλ με φρούτα ανάγονται στους πρωτοπόρους αυτού του είδους, όπως οι Οσίας Μπέερτ και Γιάκομπ φαν Χούλσντονκ.
Πίνακες με γιρλάντες
Ο Άικενς ζωγράφισε πολλούς αναθηματικούς πίνακες με γιρλάντες. Πρόκειται για ειδικό τύπο πινάκων νεκρής φύσης που αναπτύχθηκε στην Αμβέρσα από τον Γιαν Μπρίγκελ τον πρεσβύτερο σε συνεργασία με τον Ιταλό Καρδινάλιο Φεντερίκο Μπορρομένο στις αρχές του 17ου αιώνα. Άλλοι καλλιτέχνες που ασχολήθηκαν με την εξέλιξη αυτού του τύπου ήταν οι Χέντρικ φαν Μπάλεν, Αντριες Ντάνιελς, Πέτερ Πάουλ Ρούμπενς και Ντάνιελ Σέγκερς. Ο τύπος αρχικά είχε συνδεθεί με την απεικόνιση σε έργα του κινήματος της αντιμεταρρύθμισης. Επεκτάθηκε περαιτέρω από την τάση της λατρείας και αφοσίωσης στην Παρθένο Μαρία, η οποία κυριαρχούσε στην Αυλή των Αψβούργων, που τότε ήσαν οι ηγεμόνες των Νότιων Κάτω Χωρών - και φυσικά και της Αμβέρσας.. Οι πίνακες με γιρλάντες τυπικά απεικονίζουν μια γιρλάντα από άνθη, που περιβάλλει μια αναθηματική εικόνα, πορτρέτο ή άλλο θρησκευτικό σύμβολο (όπως καθαγιασμένο άρτο). Κατά το δεύτερο μισό του αιώνα, κοσμικά θέματα, όπως πορτρέτα και μυθολογικές αναπαραστάσεις κοσμούσαν το κεντρικό τμήμα πολλών παρόμοιων πινάκων. Παράδειγμα τέτοιου πίνακα του Άικενς είναι Η Αγία Οικογένεια σε στεφάνι από άνθη, σε συνεργασία με τον Εράσμους Κουελλίνους ΙΙ (σήμερα στο Μουσείο Ερμιτάζ).
Εξωτερικοί σύνδεσμοι
Κατηγορία:Φλαμανδοί ζωγράφοι
Ασαφετίδα
Η ασαφετίδα (αγγλικά:asafoetida), είναι το αποξηραμένο λατέξ (latex) (κόμμι ελαιορητίνης) το οποίο εκρέει από το ρίζωμα ή την κεντρική ρίζα αρκετών ειδών Φέρουλας (Ferula), ενός πολυετούς βοτάνου που φύεται και έχει ύψος από 1 έως 1,5 m (3 ft 3 in έως 4 ft 11 in). Τα είδη είναι εγγενή στις ερήμους του Ιράν, τα όρη του Αφγανιστάν και καλλιεργούνται κυρίως στη γειτονική Ινδία. Όπως το υποδηλώνει η ονομασία της, η ασαφετίδα (asafoetida) έχει δυσώδη οσμή, αλλά μαγειρεμένη προσδίδει μια απαλή γεύση, η οποία θυμίζει πράσο.
Είναι επίσης γνωστή και ως κοπριά διαβόλου, τροφή των θεών, δύσοσμο κόμμι, asant, jowani badian, hing, hengu, ingu, kayam και ting. Το φυτό ανήκει στο ίδιο γένος με το Σίλφιον, το οποίο έχει πλέον εκλείψει.
Μαγειρική
Αυτό το μπαχαρικό χρησιμοποιείται ως χωνευτικό, στα τρόφιμα ως καρύκευμα και στο πάστωμα (τουρσί). Συνήθως λειτουργεί ως ενισχυτικό γεύσης και χρησιμοποιείται μαζί με την κιτρινόριζα, ένα τυποποιημένο συστατικό της Ινδικής κουζίνας, ιδιαίτερα στις φακές κάρυ, καθώς και σε πολλά πιάτα λαχανικών. Μερικές φορές χρησιμοποιείται για να εναρμονίσει τα γλυκά, ξινά, αλμυρά και πικάντικα συστατικά στα τρόφιμα. Η ασαφετίδα, το κρεμμύδι και το σκόρδο, απαγορεύονται στα γιογκικά κείμενα και τοποθετούνται παραπλεύρως με το κρέας και το αλκοόλ, όσον αφορά την παραγωγή tamas ή λήθαργο. Το μπαχαρικό προστίθεται στα τρόφιμα κατά την μετρίαση (tempering). Ορισμένες φορές η αποξηραμένη και αλεσμένη ασαφετίδα (σε πολύ ήπια ποσότητα) μπορεί να αναμιχθεί με το αλάτι και τρώγεται με ωμή σαλάτα.
Στην καθαρή της μορφή, η οσμή της είναι τόσο ισχυρή, ώστε η πικάντικη μυρωδιά της μολύνει τα άλλα μπαχαρικά που είναι αποθηκευμένα σε κοντινή απόσταση, αν δεν αποθηκευτεί σε αεροστεγές δοχείο, πολλά εμπορικά σκευάσματα της ασαφετίδας χρησιμοποιούν τη ρητίνη, τριμμένη και αναμεμιγμένη με μεγαλύτερο όγκο σιτάλευρου.Το μείγμα πωλείται σε σφραγισμένα πλαστικά δοχεία. Ωστόσο, η οσμή και η γεύση της γίνεται πολύ πιο ήπια και πολύ λιγότερο έντονη, όταν θερμανθεί σε λάδι ή γκι (ghee). Μερικές φορές, τηγανίζεται μαζί με σοταρισμένα κρεμμύδια και σκόρδα.
Η ασαφετίδα θεωρείται χωνευτική, καθότι μειώνει τον μετεωρισμό. Ωστόσο, είναι ένα από τα πέντε πικάντικα λαχανικά τα οποία γενικά αποφεύγονται από τους χορτοφάγους Βουδιστές.
Λαϊκή ιατρική
Το 2009, οι ερευνητές ανέφεραν ότι οι ρίζες της ασαφετίδας παράγουν φυσικές αντι-ιικές φαρμακευτικές ενώσεις οι οποίες επέδειξαν in vitro δραστικότητα κατά του ιού H1N1 και κατέληξαν στο συμπέρασμα ότι οι «λακτόνες κουμαρίνες (sesquiterpene coumarins) από την F. assa-foetida, μπορούν να χρησιμεύσουν ως πολλά υποσχόμενες πρόδρομες ενώσεις για την ανάπτυξη νέων φαρμάκων κατά της ιογενούς λοίμωξης της γρίπης A (H1N1)».
Όρθων ο Συρακούσιος
Ο Όρθων ο Συρακούσιος (2ος αιώνας π.Χ.) ήταν αρχαίος Έλληνας αθλητής με καταγωγή από τις Συρακούσες, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο Παντοδαπή ιστορία πως στέφθηκε ολυμπιονίκης στο αγώνισμα του σταδίου κατά τους 158ους (168 π.Χ.) ολυμπιακούς αγώνες της αρχαιότητας.
Ασαφετίδα
Ιστορία στη Δύση
Ήταν γνωστό στην αρχική Μεσόγειο, έχοντας έρθει δια ξηράς από το Ιράν. Αν και τώρα, γενικά έχει ξεχαστεί στην Ευρώπη, εξακολουθεί να χρησιμοποιείται ευρέως στην Ινδία. Προέκυψε στην Ευρώπη από την νικηφόρα εκστρατεία του Μεγάλου Αλεξάνδρου, ο οποίος, μετά την επιστροφή του από ένα ταξείδι στη βορειοανατολική αρχαία Περσία, νόμιζαν πως είχαν βρει ένα φυτό σχεδόν πανομοιότυπο με το φημισμένο Σίλφιον από την Κυρήνη της Βόρειας Αφρικής—αν και λιγότερο εύγευστο. Τον πρώτο αιώνα, ο Διοσκουρίδη, έγραψε: "το Κυρηναϊκό είδος, ακόμη και αν κάποιος το γευτεί, ταυτόχρονα προκαλεί τα σωματικά υγρά σε ολόκληρο το σώμα και έχει ένα πολύ υγιές άρωμα, έτσι ώστε να μην παρατηρείται στην αναπνοή ή μόνο λίγο, αλλά το Μηδικό Ιρανικό είναι ασθενέστερο σε ισχύ και έχει μια πιο άσχημη οσμή." Παρ' όλα αυτά, θα μπορούσε στο μαγείρεμα, να υποκατασταθεί από το Σίλφιον, το οποίο ήταν ευτυχές, επειδή μερικές δεκαετίες μετά την εποχή του Διοσκουρίδη, το αληθινό Σίλφιον της Κυρήνης, εξαφανίστηκε και η ασαφετίδα έγινε πιο δημοφιλής μεταξύ των ιατρών και των μαγείρων.
Όρθων ο Συρακούσιος
Παραπομπές
Ορθων ο Συρακ Ορθων Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (2ος αιώνας π.Χ.)